Ja a môj brat

==Popis==
Komiks začal vznikať krátko po smrti autorkinho brata, študenta architektúry, z potreby uchovať spomienky na spoločné chvíle. Obrázky sa začali prepájať do jednotlivých príbehov, ktoré zachytávajú bežné radosti a starosti mladých Bratislavčanov – priateľstvá a lásky, lyžovačky, večierky a nočné skejtbordovanie na Slavíne a neočakávaný vpád Filipovej rakoviny do života celej rodiny. Je to nahliadnutie do rodinného albumu obyčajnej fungujúcej rodiny, najmä cez súrodenecký vzťah a jej nesmierne silného príbehu, ktorým táto rodina prešla, pričom príbeh je sprostredkovaný nie slovami, ale obrazom. Obrázky majú natoľko jasnú výpovednú hodnotu, že ich popis nie je nutný. Súčasťou knihy je len niekoľko dialógov, ktoré podčiarkujú silu príbehu. 
Category:Atrforum
Category:2010
Category:Publikácie
Category:J
Category:Schraggeová Broňa
Category:Slovenský KOMIKS
Category:J-Komiks